**[India-877] Premium Trip อินเดีย – เนปาล สังเวชนียสถาน (บิน TG)   
พุทธคยา ราชคฤห์ ปัตนะ เวสาลี กุสินารา มกุฎพันธเจดีย์ ลุมพินี มายาเทวีวิหาร  
สาวัตถี วัดเชตะวัน พาราณสี ล่องเรือแม่น้ำคงคา สารนาท ป่าอิสิปตนมฤคทายวัน**

(พักโรงแรมระดับ 4 ดาว พุทธคยา 2 คืน, ปัตนะ 1 คืน, กุสินารา 1 คืน, ลุมพินี 1 คืน, สาวัตถี 1 คืน, พาราณสี 1 คืน)



**• Premium Trip (No Shop - No Option)**

• ไหว้ครบทั้ง 4 สังเวชนียสถาน พุทธคยา ลุมพินี กุสินารา สารนาถ และ วัดเชตวัน สาวัตถี

• มีพระวิทยากรบรรยายในแต่ละสถานที่ รวมทั้งนำสวดมนต์ไหว้พระตลอดทริป

• เดินทางสะดวกสบายโดยสายการบินไทย บินตรงพุทธคยา

• โรงแรมที่พักดี ระดับ 4 ดาว ห้องสะอาด - เน้นร้านอาหารไทยและมีอาหารเสริมจากเมืองไทย

• ไม่ลงร้านช้อปร้านยา มีเวลาเที่ยวเต็มที่ ไม่มีขาย Option เสริม ไม่เก็บเงินเพิ่มราคาทัวร์

|  |  |  |  |
| --- | --- | --- | --- |
| **Days** | **รายการทัวร์** | **อาหาร** | **Hotel** |
| 1 | สนามบินสุวรรณภูมิ – พุทธคยา บ้านนางสุชาดา พระมหาเจดีย์พุทธคยา | -/L/D | พุทธคยา 4 ดาว |
| 2 | ราชคฤห์ เขาคิชฌกูฏ วัดเวฬุวัน ตะโปทาราม นาลันทา หลวงพ่อดำ | B/L/D | ปัตนะ 4 ดาว |
| 3 | ปัตนะ เวสาลี วัดป่ามหาวัน - เจดีย์เกสริยา - กุสินารา | B/L/D | กุสินารา 4 ดาว |
| 4 | กุสินารา สังเวชนียสถานกุสินารา มกุฏพันธเจดีย์ - ลุมพินี เนปาล | B/L/D | ลุมพินี 4 ดาว |
| 5 | ลุมพินี สังเวชนียสถานลุมพินี วัดไทยลุมพินี - เมืองสาวัตถี | B/L/D | สาวัตถี 4 ดาว |
| 6 | สาวัตถี วัดเชตวัน บ้านอนาถบิณฑิกเศรษฐี - เมืองพาราณสี | B/L/D | พาราณสี 4 ดาว |
| 7 | เมืองพาราณสี ล่องเรือแม่น้ำคงคา ธรรมเมกขสถูป สารนาถ - พุทธคยา | B/L/D | พุทธคยา 4 ดาว |
| 8 | พุทธคยา – สนามบินสุวรรณภูมิ | B/-/- |  |

**วันแรก : สนามบินสุวรรณภูมิ – พุทธคยา วัดนานาชาติ บ้านนางสุชาดา พระมหาเจดีย์พุทธคยา พระพุทธเมตตา**

08.00 น. พร้อมกันที่ สนามบินสุวรรณภูมิ ชั้น 4 ประตู 2 เคาน์เตอร์ D สายการบินไทย เจ้าหน้าที่คอยต้อนรับ

11.00 น. ออกเดินทางสู่ เมืองพุทธคยา โดยสายการบินไทย เที่ยวบินที่ TG 327

12.40 น. ถึง สนามบินเมืองคยา ประเทศอินเดีย ผ่านพิธีการตรวจคนเข้าเมือง นำท่านเดินทางสู่ภัตตาคารบริการอาหารกลางวัน (1) หลังอาหารนำท่านชม วัดทิเบต วัดญี่ปุ่น วัดภูฎาน ที่มีความสวยงามแตกต่างกัน จากนั้นนำท่านชม สถูปบ้านนางสุชาดา หมู่บ้านอุรุเสนานิคมในสมัยพุทธกาล อยู่ใกล้ๆกับพุทธคยาและชมบรรยากาศของแม่น้ำเนรัญชรา จากนั้นนำท่านนมัสการ พระมหาเจดีย์พุทธคยา สถานที่ตรัสรู้ของพระพุทธเจ้าพุทธสังเวชนียสถานที่สำคัญที่สุดใน 1 ใน 4 สังเวชนียสถานและถือว่าเป็นสถานที่ศักดิ์สิทธิ์ที่สุดของชาวพุทธทั่วโลก และนำท่านนมัสการ พระศรีมหาโพธิ์ และ พระพุทธเมตตา ซึ่งเป็นพระพุทธปางมารวิชัย ที่สร้างด้วยหินแกรนิตสีดำ อายุกว่า 1,400 ปี ร่วมถวายห่มผ้าพระพุทธเมตตาเพื่อเป็นสิริมงคล

ค่ำ บริการอาหารค่ำที่โรงแรม (2) หลังอาหารพักผ่อนกันตามอัธยาศัย (พัก Dhamma Grand Hotel / Bodhgaya Regency หรือระดับ 4 ดาว)



**วันที่สอง : พุทธคยา - ราชคฤห์ เขาคิชฌกูฏ วัดเวฬุวัน นาลันทา หลวงพ่อดำ - ปัตนะ**

เช้า บริการอาหารเช้าที่โรงแรม (3) หลังอาหารนำท่านเดินทางสู่ เมืองราชคฤห์ นครหลวงแห่งแคว้นมคธ นำท่านเดินขึ้น เขาคิชฌกูฎ หนึ่งในเบญจคีรี ชมวิวทิวทัศน์ที่สวยงาม นมัสการ ถ้ำพระโมคคัลลา และ ถ้ำพระสารีบุตร สถานที่ที่พระสารีบุตรสำเร็จเป็นพระอรหันต์ นมัสการ กุฏีของพระอานนท์ นมัสการ มูลคันธกุฏี สถานที่ประทับของพระพุทธเจ้า ไหว้พระสวดมนต์ที่ยอดเขาคิชกูฎ จากนั้นนำท่านชม วัดชีวกัมพวัน โรงพยาบาลสงฆ์แห่งแรก

เที่ยง บริการอาหารกลางวันที่โรงแรม (4) หลังอาหารนำท่านเดินทางสู่ วัดเวฬุวนารามมหาสังฆยิกาวาส (วัดเวฬุวัน) วัดแห่งแรกในพระพุทธศาสนาและเป็นสถานที่แสดงโอวาทปาฏิโมกข์แก่พระอริยสงฆ์ 1250 องค์ มีสถูปที่บรรจุพระอัฐิธาตุของพระโมคคัลลานะและพระอัญญาโกญฑัญญะ นำท่านชม ตะโปทาราม สถานที่อาบน้ำชะล้างบาป 4 วรรณะของชาวอินเดีย เป็นน้ำอุ่นน้ำแร่จากธรรมชาติ ที่ผุดขึ้นมาจากใต้ดิน จากนั้นนำท่านชม มหาวิทยาลัยนาลันทา มหาวิทยาลัยที่ใหญ่ที่สุดในโลก เป็นศูนย์การศึกษาในสมัยพุทธกาล นำท่านเดินทางไปนมัสการ หลวงพ่อดำ ซึ่งเป็นพระพระพุทธรูปที่สร้างด้วยหินแกรนิตสีดำซึ่งสร้างรุ่นราวคราวเดียวกับพระพุทธเมตตา ร่วมถวายน้ำมันหลวงพ่อดำเพื่อเป็นสิริมงคล จากนั้นนำท่านเดินทางสู่ เมืองปัตนะ (Patna) ในอดีตมีชื่อเรียก เช่น ปัตนะ ปาฏลีบุตร มคธ ปัจจุบันเป็นเมืองหลวงของแคว้นพิหาร ในอดีตเมืองนี้เคยเป็นสถานที่ทำสังคายนาพระธรรมวินัยครั้งที่สาม ณ อโศการาม และที่นี้ยังเป็นสถานที่ที่เผยแพร่พระพุทธศาสนาไปทั่วอินเดียในสมัยพระเจ้าอโศกมหาราช

ค่ำ บริการอาหารค่ำที่โรงแรม (5) หลังอาหารพักผ่อน (พัก Hotel Patliputra Continental หรือระดับ 4 ดาว)





**วันที่สาม : ปัตนะ เวสาลี วัดป่ามหาวัน - เจดีย์เกสริยา - กุสินารา**

เช้า บริการอาหารเช้าที่โรงแรม (6) หลังอาหารนำท่านเดินทางสู่ เมืองเวสาลี เมืองหลวงของอาณาจักรวัชชี หนึ่งใน 16 แค้วนของชมพูทวีปในสมัยโบราณ เมืองนี้มีชื่อหลายชื่อคือ ไพสาลี, ไวสาลี และเมืองนี้เป็นศูนย์กลางการเผยแพร่พุทธศาสนาที่สำคัญแห่งหนึ่ง รวมทั้งเป็นที่กำเนิดของพระมหาวีระศาสดาของศาสนาเชนและที่เป็นต้นกำเนิดของการทำน้ำมนต์ในพุทธศาสนา เนื่องจากได้เกิดภัยพิบัติทั่วเมืองเวสาลีมีคนตายมากมาย กษัตริย์ลิจฉวีจึงได้นิมนต์ให้พระพุทธเจ้าได้มาโปรดชาวเมือง พระพุทธเจ้าจึงนำเหล่าภิกษุ 500 รูป เดินทางไปโปรดที่เมืองเวสาลีพร้อมทั้งได้มีการประพรมน้ำมนต์ทั่วทั้งเมือง นำท่านเที่ยวชม วัดป่ามหาวัน ชม เสาอโศก ที่สมบูรณ์ที่สุดและงดงามที่สุดของอินเดียและนมัสการ ปาวาลเจดีย์ วัดป่ามหาวัน

เที่ยง บริการอาหารกลางวันที่ภัตตาคาร (7) หลังอาหารนำท่านนมัสการ เจดีย์เกสริยา มหาสถูปที่ใหญ่ที่สุดในประเทศอินเดีย มีลักษณะคล้ายกับเจดีย์ชเวดากองและพระมหาสถูปบุโรพุทโธ ในสมัยพุทธกาลเป็นที่อยู่ของพวกชาวกาลามโคตรหรือกาลามชนอยู่ในแคว้นโกศลและเป็นสถานที่ประดิษฐานบาตรของพระโคตมพุทธเจ้าที่ทรงประทานแก่ชาววัชชีแห่งเมืองเวสาลีที่ตามมาส่งเสด็จพระพุทธเจ้าเป็นครั้งสุดท้าย ก่อนจะเสด็จไปยังเมืองกุสินาราเพื่อเสด็จดับขันธปรินิพพาน จากนั้นนำท่านเดินทางสู่ เมืองกุสินารา เป็นที่ตั้งของสังเวชนียสถานแห่งที่ 4 ดินแดนแห่งพุทธปรินิพพาน มหานครแห่งแคว้นมัลละ

ค่ำ บริการอาหารเย็นที่โรงแรม (8) หลังอาหารพักผ่อน (พัก Hotel Imperial / OM Residency หรือระดับ 4 ดาว)



**วันที่สี่ : สังเวชนียสถานกุสินารา มกุฏพันธเจดีย์ - ลุมพินี เนปาล**

เช้า บริการอาหารเช้าที่โรงแรม (9) หลังอาหารนำท่านสวดมนต์ที่ มหาปรินิพพานสถูป กุสินารา สถานที่พระพุทธเจ้าเสด็จดับขันธ์ปรินิพพานภายใต้ต้นสาละคู่ เป็นพุทธสถานที่พระพุทธเจ้าประทานการบวชให้สาวกองค์สุดท้าย เป็นที่ตรัสเทศนาปัจฉิมโอวาทสุดยอดแห่งพระธรรมคำสอนคือความไม่ประมาท นำท่านนมัสการ พุทธวิหารปรินิพพาน กราบนมัสการ พระพุทธไสยาสน์ปางปรินิพพาน เหมือนกับได้กราบนมัสการพระบรมศพของพระพุทธเจ้าจริงๆ ร่วมถวายห่มผ้าพระพุทธไสยาสน์เพื่อเป็นสิริมงคล จากนั้นนำท่านชม พรามณ์เจดีย์ ซึ่งเป็นสถานที่แจกพระบรมสารีริกธาตุ และนมัสการ มกุฎพันธเจดีย์ สถานที่ถวายพระเพลิงพระพุทธสรีระ

เที่ยง บริการอาหารกลางวันที่ภัตตาคาร (10) หลังอาหารออกเดินทางสู่ เมืองลุมพินี ในเขตประเทศเนปาล ผ่าน เมืองโครักข์ปูร์ เมืองพรมแดนของอินเดียเข้าสู่ เมืองสิทธารัตถะ ของเนปาล สถานที่ตั้งอยู่กึ่งกลางระหว่างกรุงกบิลพัสดุ์กับกรุงเทวทหะถึง พรมแดนอินเดีย-เนปาล ผ่านพิธีการตรวจคนเข้าเมืองเดินทางเข้าสู่ เมืองสิทธารัตถะ เดินทางสู่ เมืองลุมพินี นำท่านเดินทางเข้าที่พัก

ค่ำ บริการอาหารเย็นที่โรงแรม (11) พักผ่อน (พัก Hotel Pawan Palace / Hotel Maurya หรือระดับ 4 ดาว)



**วันที่ห้า : ลุมพินี สังเวชนียสถานลุมพินี - เมืองสาวัตถี**

เช้า บริการอาหารเช้าที่โรงแรม (12) หลังอาหารนำท่านนมัสการ มหาสังฆารามอนุสรณ์ ลุมพินี พุทธสังเวชนียสถานที่สำคัญ 1 ใน 4 สังเวชนียสถาน เป็นสถานที่ประสูติของเจ้าชายสิทธัตถะ ผู้ซึ่งต่อมาตรัสรู้เป็นพระบรมศาสดาสัมมาสัมพุทธเจ้า นำท่านสวดมนต์ที่ มหาสังฆารามอนุสรณ์ลุมพินี ชม มายาเทวีวิหาร ลุมพินี ภายในมีรูปพระนางสิริมหามายาเทวี แกะสลักด้วยหินเป็นรูปพระพุทธมารดายืนประทับเหนี่ยวกิ่งสาละอยู่พร้อมกับพระสนม และข้างหน้าเป็นรูปเจ้าฟ้าชายสิทธัตถะกุมารกำลังก้าวพระบาทไปบนดอกบัว ชม สระสรงสนานธารโบกขรณี ชม วัตถุสถานเสนาสนะสงฆ์และเจดีย์ สถานที่ผู้เลื่อมใสศรัทธาได้สร้างไว้เป็นพุทธบูชาตลอดมาไม่ขาดสายตั้งแต่โบราณ ชม เสาอโศก ที่จารึกอักษรพราหมีโบราณไว้

เที่ยง บริการอาหารกลางวันที่ภัตตาคารระหว่างทาง (13) หลังอาหารท่านเดินทางสู่ เมืองสาวัตถี ในสมัยพุทธกาล เป็นเมืองหลวงของแคว้นโกศล 1 ใน 16 แคว้น เป็นเมืองที่ใหญ่พอกับเมืองราชคฤห์และพาราณสี เป็นเมืองศูนย์กลางการค้าขายและเป็นเมืองที่พระพุทธเจ้าประทับนานที่สุดถึง 25 พรรษา รวมทั้งเป็นเมืองที่พระพุทธศาสนามั่นคงที่สุด ปัจจุบันเมืองนี้เหลือเพียงซากโบราณสถาน ชมวิถีชีวิตชนบทระหว่างเดินทาง นำท่านเดินทางเข้าที่พัก

ค่ำ บริการอาหารเย็นที่โรงแรม (14) พักผ่อน (พัก Hotel Platinum / Hotel Pawan Palace หรือระดับ 4 ดาว)



**วันที่หก : สาวัตถี วัดเชตวัน บ้านอนาถบิณฑิกเศรษฐี - เมืองพาราณสี**

เช้า บริการอาหารเช้าที่โรงแรม (15) หลังอาหารนำท่านกราบนมัสการพระพุทธเจ้าที่ วัดเชตวัน เป็นวัดที่ใหญ่ที่สุดและเป็นวัดที่พระพุทธเจ้ารวมทั้งพระอรหันต์ได้จำพรรษาอยู่นานที่สุดถึง 19 พรรษา สร้างโดยอนาถบิณฑิกมหาเศรษฐี กล่าวกันว่าต้องขนเงินมาปูพื้นที่ให้เต็มสวนจึงจะซื้อที่ดินมาสร้างวัดถวายแด่พระพุทธเจ้าได้ เพราะในสมัยนั้นดินแดนทุกแห่งเป็นของผู้ที่นับถือศาสนาพราหมณ์ นำท่านนมัสการ กุฎิพระพุทธเจ้า กุฎิพระโมคคัลลา กุฎิพระสารีบุตร กุฎิพระสิวลี กุฎิพระอานนท์ และสถูปที่บรรจุสารีริกธาตุของพระอรหันต์ ชมบ่อน้ำที่พระพุทธเจ้าใช้เป็นที่สรงน้ำตลอดระยะเวลาที่จำพรรษาอยู่ จากนั้นนำท่านชมสถานที่สำคัญอื่นๆเช่น บ้านอนาถบิณฑิกเศรษฐี, บ้านพ่อขององคุลีมา, เนินดินที่พระพุทธเจ้าแสดงยมกปาฏิหาริย์

เที่ยง บริการอาหารกลางวันที่ภัตตาคาร (16) หลังอาหารนำท่านเดินทางสู่ เมือพาราณสี หรือ วาราณสี (Varanasi) ดินแดนแห่งการแสวงบุญชำระบาป มรดกโลกที่มีชีวิตของอินเดียและเป็นเมืองหลวงแคว้นกาสีในสมัยพุทธกาล มีแม่น้ำคงคาอันศักดิ์สิทธิ์ไหลผ่าน มีประวัติศาสตร์ยาวนานกว่า 4,000 ปี จัดเป็นเมืองสุทธาวาสที่สถิตแห่งศิวะเทพและถือว่าเป็นเมืองอมตะของอินเดีย เป็นที่แสวงบุญทั้งของชาวฮินดูและชาวพุทธทั่วโลก

ค่ำ ถึง เมืองพาราณสี บริการอาหารค่ำที่โรงแรม (17) พักผ่อนตามสบาย (พัก Rivatas Hotel หรือระดับ 4 ดาว)





**วันที่เจ็ด : เมืองพาราณสี ล่องเรือแม่น้ำคงคา ธรรมเมกขสถูป สารนาถ - พุทธคยา**

05.00 น. นำท่าน ล่องเรือแม่น้ำคงคา ซึ่งชาวฮินดูเชื่อถือว่าเป็นแม่น้ำศักดิ์สิทธิ์ที่ไหลมาจากมวยผมขององค์พระศิวะ (แม่น้ำนี้ไหลมาจากที่ราบสูงทิเบตเทือกเขาหิมาลัย ประเทศจีนและเนปาล) ให้ทุกท่านได้ ลอยกระทงแม่น้ำคงคา ชม พิธีบูชาไฟยามเช้า ของชาวฮินดูที่สืบทอดกันมาอย่างช้านาน รวมทั้งเป็นสถานที่คนนับล้านมุ่งหน้ามาเพื่อชมพิธีกรรมริมฝั่งแม่น้ำคงคาอันศักดิ์สิทธิ์ จากนั้นบริการอาหารเช้าที่โรงแรม (18) หลังอาหารนำท่านเดินทางสู่ เมืองสารนาถ นำท่านสวดมนต์ ไหว้พระที่ ธัมเมกขสถูป ป่าอิสิปตนมฤคทาวัน เป็นพุทธสังเวชนียสถาน สถานที่แสดงปฐมเทศนาธรรมจักกัปปวัตนสูตร โปรดเบญจวัคคีย์ทั้งห้า ในสมัยพุทธกาลสถานที่แห่งนี้เป็นที่ชุมนุมของเหล่าฤษี นักบวชและนักพรตต่างๆ ที่มาบำเพ็ญตบะและโยคะเพื่อเข้าถึงพรหมัน (ตามความเชื่อของพรามหณ์) ทำให้ปัจจวัคคีย์ที่ปลีกตัวมาจากเจ้าชายสิทธัตถะมาบำเพ็ญตบะที่นี่ นำท่านนมัสการ มูลคันธกุฏี สถานที่พระพุทธเจ้าประทับจำพรรษาแรกและพรรษาที่ 12 นมัสการ สถูปเจาคันธี ซึ่งสร้างเป็นอนุสรณ์ที่ปัญจวัคคีย์ได้พบกับพระพุทธเจ้าเป็นครั้งแรก นมัสการ ยสเจดีย์ สถานที่ซึ่งพระพุทธองค์ทรงแสดงธรรมให้กับยสกุลบุตร นมัสการ ธรรมราชิกสถูป เป็นสถูปที่เคยเป็นที่ประดิษฐานพระบรมสารีริกธาตุ

เที่ยง บริการอาหารกลางวันที่ภัตตาคาร (19) หลังอาหารนำท่านเดินทางสู่ พุทธคยา

ค่ำ บริการอาหารค่ำที่ภัตตาคาร (20) หลังอาหารนำท่านเข้าที่พัก พักผ่อน (พัก Dhamma Grand Hotel& Resort / Bodhgaya Regency หรือระดับ 4 ดาว)





**วันที่แปด : พุทธคยา - สนามบินสุวรรณภูมิ**

เช้า บริการอาหารเช้าที่โรงแรม (21) หลังอาหารนำท่านนมัสการ พระศรีมหาโพธิ์ และ พระพุทธเมตตา ก่อนเดินทางกลับประเทศไทย จากนั้นนำท่านเดินทางสู่ สนามบินเมืองคยา (จัดขนมปังเบอร์เกอร์ทานที่สนามบิน)

13.40 น. ออกเดินทางกลับกรุงเทพฯ โดยสายการบินไทย เที่ยวบินที่ TG 328

16.15 น. ถึง สนามบินสุวรรณภูมิ โดยสวัสดิภาพ

|  |  |  |  |
| --- | --- | --- | --- |
| **• ค่าบริการ (รวมวีซ่าอินเดียและเนปาลแล้ว)** | | | |
| วันเดินทาง | ผู้ใหญ่ | พักเดี่ยวเพิ่ม | หมายเหตุ |
| 8 – 15 ธันวาคม 2567 | 48,995.- | 12,500.- | กรุ๊ป 16 - 20 ท่าน |
| 28 ธันวาคม – 4 มกราคม 2568 | 50,995.- | 12,500.- | กรุ๊ป 16 - 20 ท่าน |
| 9 – 16 กุมภาพันธ์ 2568 | 49,995.- | 12,500.- | กรุ๊ป 16 - 20 ท่าน |
| 1.เส้นแสวงบุญสังเวชณียสถาน มีพระวิทยากรบรรยายตลอดทริป  2.กระเป๋าพับ แผ่นรองนั่งสวดมนต์ และหนังสือสวดมนต์ รับในวันเดินทาง | | | |

**• ค่าบริการนี้รวม**

1.ค่าตั๋วเครื่องบินสายการบินตามโปรแกรมทัวร์ระบุ

2.ค่าโรงแรมที่พัก 7 คืน (พักห้องละ 2 ท่าน)

3.ค่าอาหารทุกมื้อพร้อมอาหารว่างและเครื่องดื่ม (เน้นจัดอาหารไทย)

4.ค่ารถปรับอากาศนำเที่ยว, ค่าล่องเรือ

5.ค่าประกัน วงเงินค่ารักษา 500,000.- / เสียชีวิต 1,000,000.-บาท (ผู้เดินทางสำรองจ่ายไปก่อนตามเงื่อนไขกรมธรรม์)

6.ค่าวีซ่าอินเดียและเนปาล + ค่าธรรมเนียมเข้าชมสถานที่ต่างๆ

7.พระวิทยากรบรรยายและนำสวดมนต์

8.หัวหน้าทัวร์นำเที่ยวตลอดการเดินทาง

**• ค่าบริการนี้ไม่รวม**

1.กระเป๋าเดินทางในกรณีที่น้ำหนักเกินกว่าที่สายการบินกำหนด 25 กิโลกรัมต่อท่าน

2.ค่าทิปไกด์และคนขับรถ + หัวหน้าทัวร์ไทย (รวมทั้งทริป 2,000.-บาท)

**• การสำรองที่นั่ง**

1.วางมัดจำท่านละ 15,000.-บาท พร้อมส่งหน้าพาสปอร์ต+ใบโอนเงิน

2.ส่วนที่เหลือชำระก่อนการเดินทาง 20 วัน

**• การยกเลิกทัวร์**

1.ยกเลิกทัวร์ ภายใน 30 วันก่อนการเดินทาง บริษัทฯ จะเก็บค่ามัดจำทัวร์หรือเก็บค่าใช้จ่ายตามความเป็นจริงครับ

**• เอกสารทำวีซ่า**

1.สแกนหน้าพาสปอร์ตสีที่ชัดเจน หน้าหนังสือเดินทางที่มีอายุการใช้งานเหลือไม่น้อยกว่า 6 เดือน (นับจากวันเดินทาง)

2.รูปถ่ายสีขนาด 2x2 นิ้ว พื้นหลังสีขาว หน้าตรง ไม่ยิ้ม ไม่เบลอ (ไม่เอารูปถ่ายข้าราชการ)

3.กรอกแบบฟอร์มขอวีซ่าตามที่บริษัทส่งไปให้ (ไม่ยุ่งยากครับ)

**• เงื่อนไขอื่นๆ**

• บริษัทฯ รับเฉพาะผู้มีประสงค์เดินทางเพื่อการท่องเที่ยวเท่านั้น

• หากท่านถูกเจ้าหน้าที่ตรวจคนเข้าเมืองของประเทศไทยหรือประเทศปลายทางปฏิเสธการเข้าหรือออกเมืองด้วยเหตุผลใดๆ ก็ตาม ทำให้ท่านไม่สามารถเดินทางต่อไปได้ ถือเป็นเหตุซึ่งอยู่นอกเหนือความรับผิดชอบของบริษัทฯ ทางบริษัทฯ ขอสงวนสิทธิ์ที่จะไม่คืนเงินค่าทัวร์บางส่วนหรือทั้งหมด

• บริษัทฯ ขอสงวนสิทธิ์ในการรับผิดชอบต่อค่าใช้จ่าย ในกรณีที่เกิดเหตุสุดวิสัย เช่น การยกเลิกเที่ยวบิน การล่าช้าของสายการบิน ภัยธรรมชาติ การจลาจลและทรัพย์สินที่สูญหายระหว่างเดินทาง ที่เกิดขึ้นเหนืออำนาจความควบคุมของบริษัทฯ

• ในระหว่างเดินทาง หากท่านไม่ใช้บริการใดๆ ถือว่าท่านสละสิทธิ์ ไม่สามารถเรียกร้องขอค่าบริการคืนได้

**เส้นทาง 4 สังเวชนียสถาน พุทธคยา - กุสินารา - ลุมพินี - พาราณสี - สารนาท**

